 இந்த வாழ்க்கையுடன் நாம் தீர்ந்துவிடுவதில்லை; மரணத்திற்குப் பின் ஒவ்வொன்றும் தன் முந்திய முறைமையை அடைகின்றது. - ரூஸோ   ஷேக்ஸ்பியரின் கற்பனையும், பேக்கனின் கல்வியும் கலிலியோவின் கனவும் எங்கே இருக்கின்றன? இத்தகைய பொருள்கள் அழிந்து ஒழியக்கூடாது என்று நான் கருதுகிறேன். ஆனால், ஓர் உரோமம் பல நூற்றாண்டுகள் இருக்கின்றது. எகிப்து தேசத்துச் செங்கல் மூவாயிரம் ஆண்டுகள் நிலைத்திருக்கின்றது. மனிதனின் மனம் உடலாகிய களிமண்ணுக்குப் பின்னால், எஞ்சி வாழ்கின்றது என்று நம்புவதே எனக்குப் போதும் - பி. கார்ன்வால்  வாழ்க்கை ஆன்மாவின் பயிற்சிக்கூடம்: அதன் காலம் நித்தியமானது. - தாக்கரே  எது சிந்தனை செய்கின்றதோ, புரிந்துகொள்கின்றதோ, தீர்மானம் செய்கின்றதோ, செயல் புரிகின்றதோ, அது தெய்விகமானது. அக்காரணத்தால் அது அவசியம் நித்திய மானதாகும். - ஸீஸரோ  நாம் நித்தியமான ஒன்றைப் பெற்றிருக்க வேண்டும் அல்லது பெறாமலிருக்க வேண்டும். பெறாமலிருந்தால் நாம் விலங்குகள். ஆதலால், நம் உள்ளே ஆன்மாவைப் பெற்றிருப்பதுதான் நமக்கும் விலங்குகளுக்கும் உள்ள வேற்றுமை என்று நான் கருதுகிறேன்.  -காலெரிட்ஜ் குறிப்புகள்  பகுப்பு:சமயம் இலட்சியம் அல்லது குறிக்கோள் (Ambition) குறித்த மேற்கோள்கள் 